Kumkani Country Lodge | LekkeSlaap
Kumkani Country Lodge is sentraal geleë in Potchefstroom, langs die oewer van die Mooirivier en naby Potchefstroom se buiteklub.
Verblyf word gebied in 9 standaardkamers, 4 executive-suites en 2 selfsorgkothuise. Die standaardkamers is elkeen ingerig met 2 enkelbeddens en 'n en suite-badkamer met 'n bad of 'n stort. Die executive-suites is elkeen ingerig met 'n dubbelbed en 'n en suite-badkamer met 'n bad en 'n stort. Elke selfsorgeenheid het 2 slaapkamers met 'n dubbelbed in die een en 2 enkelbeddens in die ander. Die gedeelde badkamers is ingerig met 'n bad en 'n stort. Daar is ook 'n braai-area in elke selfsorgeendheid.
Die kamers is almal ingerig met 'n kroegyskassie, TV, sekere DStv-kanale, en tee- en koffiemaakgeriewe. Bykomende geriewe sluit gratis WiFi, 'n swembad, gimnasium, konferensie-geriewe, 'n restaurant en veilige parkeerplek op die perseel in.
Besienswaardighede in die omgewing sluit Boskopdam Natuurreservaat, Potchefstroom se museums en die Dome Bergland Natuurpark in.